A cikk emailben történő elküldéséhez kattintson ide , vagy másolja le és küldje el ezt a linket:

Köztévé: fentről jött az utasítás, hogy hazudni kell

Nagyon sajnálták az állami propagandatévé vezetői, hogy nem migráns a németországi merénylő.

E-mailben jött Németh Zsolttól, az MTVA „Pitbull” becenevű hírigazgatójától az utasítás, hogy a köztévé hírszerkesztői írják bele a szombati, németországi támadásról szóló anyagba, hogy az a „német sajtó szerint migrációs hátterű”. A televíziónál dolgozó forrásunk szerint egyértelmű, hogy az utasítást Pitbull is még magasabbról kapta.

Végül csak az este fél tízes Világhíradóból sikerült kiszedni a vélt migrációs hátteret, pedig jóval korábban tudható volt, hogy a támadó egy született német, Jens a neve, és pszichés problémákkal küzdött. Ezt akkorra már Berlinben kormányzati szinten is rég megerősítették. (Este nyolc körül már az MTI is egyértelműen azt írta: nincs terrorizmusra utaló jel.)

A főnökség kimondottan szomorú volt, amikor egyértelművé vált a helyzet, és nem lehetett tovább dezinformálni – mondta forrásunk. Hozzátette, a korábban vendégnek hívott Georg Spöttle, a fideszes kampányrendezvényeken is rendszeresen szereplő biztonságpolitikai szakértő egész este bent ült a newsroomban. S bár hivatalosan nincs semmilyen utasítási joga, lényegében ő vezényelt. – Itt néhányan istenként imádják. Ez a pokol legsötétebb bugyra – fogalmazott a kolléga.

###HIRDETES###